**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

***<Referentni broj Ugovora o* *dodjeli bespovratnih sredstava: xxxxx>***

***<Naziv projekta>***

**Tijelo nadležno za komponentu 1. Gospodarstvo** (u nastavku teksta: NT), **Ministarstvo gospodarstva i održivog razvoja,** Radnička cesta 80, 10 000 Zagreb, Hrvatska, OIB: 19370100881, kojeg zastupa, <*ime i prezime, funkcija* >i

**Provedbeno tijelo** (u nastavku teksta: PT), **Fond za zaštitu okoliša i energetsku učinkovitost,** Radnička cesta 80, 10 000 Zagreb, Hrvatska, OIB: 85828625994, kojeg zastupa, <*ime i prezime, funkcija* >

s jedne strane, i

**Korisnik** bespovratnih sredstava iz Mehanizma za oporavak i otpornost (u nastavku teksta: RRF)

<*Puno službeno ime/naziv i adresa Korisnika>*

*<Pravni oblik>*

*<OIB* >

[financijska institucija kod koje se vodi račun Korisnika i broj računa Korisnika>]

kojeg zastupa <*ime i prezime, funkcija*>

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

***Svrha***

**Članak 1.**

1.1. Svrha ovog Ugovora je dodijeliti bespovratna sredstva Korisniku u svrhu provedbe projekta pod nazivom <*naziv Projekta*> (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

***Provedba Projekta***

**Članak 2.**

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih obaveza ugovornih Strana, odnosno do dana raskida Ugovora.

2.2. Razdoblje provedbe Projekta traje od početka obavljanja aktivnosti projekta, počevši od od <*upisati 1. veljače 2020. odnosno datum nakon 1. veljače 2020.*> do dana završetka obavljanja svih predmetnih aktivnosti, a traje najkasnije do <*upisati datum*>.

2.3. Razdoblje prihvatljivosti izdataka je razdoblje unutar kojeg trošak mora biti plaćen da bi bio prihvatljiv za financiranje, u skladu s Općim uvjetima Ugovora – Prilog II.

2.4. Završni zahtjev za nadoknadom sredstava i Završno izvješće podnose se PT-u sukladno rokovima koji su definirani Općim uvjetima Ugovora.

2.5. Korisnik može podnositi Zahtjeve za nadoknadom sredstava, koji uključuju Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora. Korisnik Zahtjev za nadoknadom sredstava može podnijeti i češće od navedenog ako se za tim ukaže potreba, ali ne češće od svakih 30 (trideset) kalendarskih dana u skladu sa stavkom 3.6. Ugovora.

2.6. Sukladno odredbi članka 15 stavka 15.9. Općih uvjeta Ugovora u Prilogu II, troškove nastale prije datuma sklapanja Ugovora, a unutar razdoblja provedbe projekta i razdoblja prihvatljivosti izdataka, Korisnik potražuje kroz prvi Zahtjev za nadoknadom sredstava.

***Iznos bespovratnih sredstava, postotak financiranja Projekta i uređenje plaćanja***

**Članak 3.**

3.1. Ukupna vrijednost Projekta se određuje u iznosu *<navesti iznos brojčano>* (slovima: <*navesti iznos*>).

3.2. Ukupni prihvatljivi troškovi projekta iznose *<navesti iznos brojčano>* (slovima: <n*avesti iznos*>), kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <*navesti iznos brojčano*> (slovima: <*navesti iznos*>) što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Najniži iznos izdatka koji se može prikazati u Zahtjevu za nadoknadom sredstava iznosi 10.000,00 EUR (desettisućaeurainulacenti). Navedeno ograničenje se ne primjenjuje pri podnošenju Završnog zahtjeva za nadoknadom sredstava.

3.7. Isplata prihvatljivih izdataka iz bespovratnih sredstava Korisniku vršit će se metodom nadoknade i/ili metodom plaćanja sukladno članku 17., stavku 17.1. Općih uvjeta Ugovora.

3.8. Korisnik nema pravo zatražiti plaćanje predujma.

3.9. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

***Trajnost projekta i osiguravanje revizijskog traga***

**Članak 4.**

Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se 5 (pet) godina nakon završnog plaćanja Korisniku.

***Partneri***

**Članak 5.**

Korisnik će Projekt provoditi samostalno, bez projektnih partnera.

***Neprihvatljivi izdaci***

**Članak 6.**

Sljedeće vrste izdataka nisu prihvatljive za financiranje u okviru Projekta:

* Nabava opreme/vozila za manipulaciju i transport mobilnog reciklažnog dvorišta,
* Nabava opreme koja nije u funkciji rada reciklažnog dvorišta tj. koja se može koristiti za obradu otpada (npr, sortirne trake, drobilice, sjeckalice, balirke, alat/strojevi za kutak za ponovnu uporabu i sl.),
* troškovi izrade projektnog prijedloga
* PDV koji je Prijavitelju/Korisniku povrativ,
* Kamate na dug,
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Trošak povezan s poduzetnicima u teškoćama, u skladu s definicijom pravila EU o državnim potporama,
* Kupnja rabljenje opreme,
* Kupnja vozila koja se koriste u svrhu upravljanja projektom,
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika u skladu s propisima RH,
* Bonusi zaposlenima,
* Kazne, financijske globe, troškovi povezani s predstečajem, stečajem i likvidacijom,
* Troškovi sudskih i izvansudskih sporova,
* Gubici zbog fluktuacija valutnih tečaja i provizija na valutni tečaj,
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti,
* Troškovi amortizacije,
* Kupoprodaja zemljišta,
* Leasing,
* Izdaci povezani s računovodstvenim uslugama i uslugama revizije u okviru operacije, koju nabavlja Korisnik,
* Izdatak jamstva koje izdaje banka ili druga financijska institucija,
* Izdatci operacije koje ostvaruju neto prihode za vrijeme provedbe.

***Neprihvatljive aktivnosti za financiranje iz Mehanizma oporavka i otpornosti***

**Članak 7.**

Sve mjere u okviru projekta trebale bi biti u skladu s načelom „Ne nanosi bitnu štetu“, u smislu članka 17. Uredbe (EU) 2020/852, u skladu s Tehničkim smjernicama o 'Ne nanosi bitnu štetu“ (2021/C58/01) i uvjetima navedenim u poglavlju 2.12.3. Uputa za prijavitelje.

***Mjere osiguravanja informiranja, komunikacije i vidljivosti***

**Članak 8.**

Na zahtjev NT i PT, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

***Upravljanje projektnom imovinom***

**Članak 9**.

9.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

9.2. Korisnik je vlasnik stvari nabavljenih u okviru Projekta te nositelj svih drugih prava vezanih uz rezultate Projekta, uključujući prava intelektualnog vlasništva.

***Ostali uvjeti***

**Članak 10.**

10.1. Korisnik je dužan osigurati pristup svim dokumentima, podacima i evidencijama povezanim s Projektom i omogućiti obavljanje provjera na licu mjesta za vrijeme provedbe Projekta, kao i u razdoblju od 5 (pet) godina nakon zatvaranja Nacionalnog programa pod kojim se Projekt sufinancira.

Korisnik je obvezan za potrebe kontrole od strane nadležnih tijela i radi osiguranja revizijskog traga čuvati financijsko-računovodstvenu dokumentaciju koja je vezana za Zahtjeve za nadoknadom sredstava u razdoblju od 5 (pet) godina nakon zatvaranja Nacionalnog programa pod kojim se Projekt sufinancira.

10.2*.* Utvrđene ključne točke projekta:

* izvođenje radova i opremanje reciklažnog dvorišta/nabava mobilnog reciklažnog dvorišta
* upravljanje projektom
* izobrazno-informativne aktivnosti i promidžba i vidljivost

10.3. Ukoliko u trenutku prijave na otvoreni poziv Korisnik nije imao pokrenuti postupak javne nabave/jednostavne nabave, obvezan je pokrenuti postupak javne nabave za radove/opremu objavom na odgovarajućim javnim portalima ili pokrenuti jednostavnu nabavu opreme slanjem poziva na dostavu ponuda najkasnije u roku od 45 dana od dana dostave obavijesti o donošenju Odluke o financiranju te dostaviti dokaz o objavi elektroničkim putem MINGOR/NT kroz sustav eNPOO sukladno članku 11. Ugovora.

10.4. Korisnik je dužan ishoditi uporabnu dozvolu i upisati izgrađeno reciklažno dvorište u Evidenciju prijevoznika otpada, posrednika otpadom, trgovaca otpadom i reciklažnih dvorišta /upisati mobilno reciklažno dvorište u Evidenciju prijevoznika otpada, posrednika otpadom, trgovaca otpadom i reciklažnih dvorišta. Ishođenu uporabnu dozvolu te dokaz o upisu u Evidenciju Korisnik je dužan dostaviti najkasnije do 30. lipnja 2025.

10.5. Bespovratna sredstva koja su navedena u članku 3.3. ovog Ugovora predstavljaju <*navesti iznos*>% iznosa ukupno prihvatljivih troškova Projekta iz članka 3.2. ovoga Ugovora. Pojedinačni udjeli za Korisnika definirani su u Prilogu I ovog Ugovora: Opis i proračun Projekta.

10.6. Korisnik tijekom izvršavanja Ugovora podnosi PT sljedeća izvješća: izvješća o napretku, završno izvješće o provedbi projekta (u nastavku teksta: završno izvješće) te izvješće nakon provedbe projekta. Izvješće o napretku, završno izvješće i izvješće nakon provedbe projekta dostavljaju se na obrascu Zahtjeva za nadoknadom sredstava koji su Korisniku dostupni putem sustava *eNPOO*.

10.7. NT i PT mogu, u svrhu praćenja napretka provedbe projekata, od korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje NPOO-a.

***Komunikacija ugovornih Strana***

**Članak 11.**

11.1. Korisnik, NT i PT koriste sustav *eNPOO* tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo gospodarstva i održivog razvoja, Sektor za EU fondove, Služba za EU projekte iz područja gospodarenja otpadom, Radnička cesta 80, 10000 Zagreb.

NT pisanim putem dostavlja Korisniku podatke o osobi i adresi elektronske pošte za kontakt

Za PT

Fond za zaštitu okoliša i energetsku učinkovitost, Posredničko tijelo – Samostalna služba, Radnička cesta 80, 10000 Zagreb.

PT pisanim putem dostavlja Korisniku podatke o osobi i adresi elektronske pošte za kontakt.

Za Korisnika

< *naziv Korisnika, adresa Korisnika* >

Korisnik pisanim putem dostavlja NT i PT-u podatke o osobi i adresi elektronske pošte za kontakt.

11.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 11.1. ovog članka, obavijestiti pisanim putem kroz za to predviđeno mjesto u sustavu *eNPOO* druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

***Odredbe o mjerodavnom pravu i rješavanju sporova proizašlih iz Ugovora***

**Članak 12.**

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta Ugovora.

***Prilozi***

**Članak 13.**

Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Nacionalnog plana oporavka i otpornosti 2021.-2026. (NPOO)

Prilog III Pravila o financijskim korekcijama

***Završne odredbe***

**Članak 14.**

Ovaj Ugovor sačinjen je u 3 (tri) istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo nadležno za**  **komponentu C1. Gospodarstvo**  **Ministarstvo gospodarstva i**  **održivog razvoja** | **Za Provedbeno tijelo**  **Fond za zaštitu okoliša i**  **energetsku učinkovitost** |
|  |  |
| Ime: | Ime: |
| Funkcija: | Funkcija: |
| Potpis: | Potpis: |
| Datum: | Datum: |
|  |  |
| KLASA: | KLASA: |
| URBROJ: | URBROJ: |
|  |  |
| **Za Korisnika** |  |
| <*Naziv Korisnika>* |  |
|  |  |
| Ime: |  |
| Funkcija: |  |
| Potpis: |  |
| Datum: |  |
|  |  |
| KLASA: |  |
| URBROJ: |  |